עובדימים #1: אקדח ניטים | בידיים - קחו את הקיימות בידיים, עשו זאת בעצמכם
בית > בבית המלאכה > עובדימים #1: אקדח ניטים
מאת | אסף צ'רטקוף פורסם | 30 בנובמבר 2012
עוד דבר מגניב ביותר הוא שמעכשיו, כל כלי עבודה או חומר גלם מסויים שהחוקרים מיפו והסבירו עליו יופיע כקישור פעיל ברשימת כלי העבודה או החומרים (ראו תמונה להמחשב). הלינק יפתח בדף חדש את דף כלי העבודה או חומר הגלם ויאפשר לקורא למצוא, ברבות הימים, את כל הידע הנחוץ לו כדי להשלים מדריך מסויים.
שימו לב לחידוש המרענן
המדריך הראשון שלי ב"עובדימים" – אקדח ניטים. במדריך שפרסמתי לפני יומיים אודות בניית מנבטה ורטיקלית אינטנסיבית הייתה לי סיבה לעבוד עם אקדח ניטים. אז החלטתי כבר על הדרך לצלם ולהסביר לכם איך עובדים עם האקדח ומה זה ניט.
אשמח לדעת מה אתם חושבים על דף "כלי העבודה" שעשיתי לאקדח ניטים. מוזמנים להשאיר תגובה.
רונן רבינוביץ' | 01.10.2013 (22:12:30)
יישר כח! יפה מאד, אני מתכוון להנמיך את תחתית דלת הפלדלת שלי וההדרכה שלך עזרה להכין אותי לעבודה עם ניטים, שלא הכרתי לפני כן.
יעקב גילת | 01.12.2012 (13:06:29)
רעיון מבורך, המדריך הזה.
וידיאו זה לא הצד החזק שלי, אבל יש אצלי כמה כלים אקזוטיים כמו מקדחות ומברגות ידניות, אולי נכתוב עליהם פעם יחד.
מציע להוסיף הדגמה של פירוק ניט בקידוח. בחירת ראש המקדח (אצלי מקדח אלומיניום 4 מ"מ). הסבר מה זו הטבעת הזו שמתקבלת סביב המקדח. אחר כך לקחת מברג פיליפס דק ולהכות בו עם פטיש להכנסת שארית הניט פנימה לשם פינוי החור.
אסף צ'רטקוף | 01.12.2012 (13:18:27)
אכן, יש עוד מה לשפר.
טל הציע לבנות שטנץ קבוע, שזה לא רעיון רע, בעיקרון, אך דורש יותר הכנה ודיוק בהכנת המדריך. אולי אוסיף פשוט עוד תוספת לסרטון לגבי קידוח ניט, כשיהיה לי פרוייקט לצלם בו את הקידוח.
מה שנחמד שזה פותח עולם שלם של תוכן שאפשר לעזור לקוראים כאן בעזרתו.